Giorgio Panariello

**Giorgio Panariello** (Firense, 30 setenbre 1960) el ze un comico, imitator, atore e showman italian.

El ze stà el diretor artìstego e condutor de'l Festival de Sanremo 2006.

## Biografia
### I ezordi
Nasésto a Firense ma de orìzeni napołetane, el zera stà afidà a i noni so rechiesta de ła mare che ła ło ga zbandonà pochi dì drìo el parto. Giorgio Panariello el crese a Cinquale, frasion del comun de Montignoso. El gaveva un fradèło, Francesco, dito Franco, nasùo inte'l  1961 e moresto in sircostanse oncora poco ciàre ła note de Santo Stefano de'l 2011.

El se diploma a l'istituto alberghiero de Marina di Massa. Tra el 1979 e' l 1981 el łaora so un cantièr navałe de Viareggio, ma el sbandonarà sto łaoro par tacar a łaorar cofà deejay ed imitator a Radio Forte dei Marmi, e co Carlo Fontana, Cesare Tarabella, Claudio Fortini e Massimo Polacci i da vita a ła trasmision *Radiosquillo,* che proponerà anca in racuante discoteche de ła Versilia. In cheła trazmision A nase el parsonazo de Merigo e spopoła imitando, intrà i altri, el cantante Renato Zero. Sta espariensa finise inte el 1985.

El vive in Versilia fazendo vari łaori, tra cui el camarier in difarenti łocałi tra i cuałi La Capannina de Forte dei Marmi, e el crea un primo sodałisio co altri versiłiezi che i se afasa inte'l mondo de'l cabaret tra cui Franco Ginesi, Rino Rivieri, Adolfo Drago, Mario Bertoncini, Ennio Bongiorni e Umberto Mosti. Co st'altri el forma el grupo *I Lambrettomani* (da'l nome del scooter Lambretta), co i cuałi el riva a Firense indove che'l incontra, pròpio a na ezibision de'l grupo a l'L'Aloha de Fiesole, Carlo Conti e Leonardo Pieraccioni.

Só cavàło de bataja el ze l'imitasion de Renato Zero: in copia co Drago, inte'l ròło de l'autista, el crea un vero spetacoło itinerante inte łe noti viaregine. El scumisia ezibirse da soło  co mazor frecuensa inte łe discoteche toscane, fin a rivar in trazmison par el zlanso de novi tałenti: A ze el cazo de *[[Stasera mi butto (programa tełevixivo)|Stasera mi butto]]*, co'l cuało el riva in Rai inte'l 1991. Inte'l steso momento el taca un tirosinio teatrałe co do spetacołi inte i cuałi el proa a proponer parsonaji tìpegamente toscani: lo scolaro Simone, l'ubriaco Merigo e Mario il bagnino.

Carlo Conti, in vacansa a Vibo Valentia inte el 1986, incontra Panariello mentre imita Renato Zero e cusì ło prezenta inte'l so programa *[[Succo d'arancia (programa tełevixivo)|Succo d'arancia]]*, indove debuta anca Leonardo Pieraccioni. I tre toscani  che in Toscana furoreggia inte i teatri.

### El suceso
Insieme a Carlo Conti ael aparise oncora sol picoło schermo inte el 1994, inte ła trasmision *[[Vernice fresca (programa tełevixivo)|Vernice fresca]]* so Teleregione Toscana. L'ano sucesivo ła cubia ła otien maxor suceso co *[[Aria fresca]]*, trasmetesta senpre so Canale 10, Videomusic e dopo poche pontade trasferìa so Telemontecarlo grasie ai otimi ascolti. El do Panariello-Conti riese cusì ad arivar so ła Rai e insieme xe protagonisti dei programi *[[Su le mani]]* inte l'istà 1996 e *[[Va ora in onda]]* inte l'istà 1997.

### Al sìnema
Entrà inte ła scudarìa dei novi comisi itałiani dei ani novanta, insieme ad Antonio Albanese, Aldo, Giovanni e Giacomo, Leonardo Pieraccioni e altri, soto l'egida del produtor Vittorio Cecchi Gori el debuta al sìnema inte el 1996 inte el ròło insołitamente dramatego de un marasial de na sitadina toscana inte i ani trenta in trepida atexa del Duce inte el film *[[Albergo Roma]]*, direto da Ugo Chiti e traxesto da ła so comedia teatrałe *[[Allegretto... par bene ma non troppo]]*. Al sìnema, dove che el conparise drìoman in un ròło briłante inte ła comedia de Umberto Marino *[[Finalmente soli (film 1997)|Finalmente soli]]*, el preferise el palcosenico, inisiando inte el 1997 co *[[Boati di silenzio]]* proponesto anca in videocaseta.

El se simenta anca cofà regista, dirixendo se steso in do film: inte el 1999 in *[[Bagnomaria (film)|Bagnomaria]]*, antołoxia dei so personaxi, e l'ano drìo in *[[Al momento giusto]]*, dove che el interpreta un cronista che se cata par caxo inpegnà inte el *scoop* clamoroxo del cròło de ła Tore de Pisa. Inte el 2005 el torna sol gran schermo inte el film xirà da Pieraccioni *[[Ti amo in tutte le lingue del mondo]]*, uno dei canpioni de incaso inte el Nadałe de chel'ano. Inte el 2007 el interpreta *[[Notte prima degli esami - Oggi]]* de Fausto Brizzi e *[[SMS - Sotto mentite spoglie]]* de Vincenzo Salemme, col cuało torna a łaorar l'ano sucesivo in *[[No problem (film)|No problem]]*.

### Show, fiction, condusion e diresion artistega del Festival de Sanremo 2006
Inte el 2000, 2001 e 2003 el conduxe so Rai Uno lo show *[[Torno sabato]]* łigà a ła łotarìa Itałia, inte el cuało el se propone come *show-man* in monołoghi e doti canori e comici co personaxi famoxi, tra cui Renato Zero, Sophia Loren, Terence Hill, Luciano Pavarotti, Vasco Rossi, Stefano Santucci, Adriano Celentano, Andrea Bocelli, Eros Ramazzotti, Raffaella Carrà, Gianni Morandi e Claudio Baglioni in doto. Inte el 2003 el ospita anca l'amigo cantaudor Marco Masini, promovente l'album *[[...il mio cammino]]* de ritorno so łe sene dopo l'anuncio del ritiro inte el 2001.

Dopo che el se ga dełeguà come ospite d'onor inte ła serada finałe del Festival de Sanremo 2003, inte el marso 2004 el afronta ła so prima *tournée* mericana, a New York.

El 16 de otobre 2004 el torna in tełevixion in direta dal Teatro Verdi de Montecatini Terme col show del sabo de sera *[[Ma il cielo ze sempre più blu (programa tełevixivo)|Ma il cielo ze sempre più blu]]*.

Inte el 2005 el reçita donca inte ła fiction *Matilde* co Sabrina Ferilli e inte el 2006 el prexenta el Festival de Sanremo, del cuało el ga anca el ròło de diretor artistego, afiancà da Ilary Blasi e Victoria Cabello: l'edision de chel'ano tutavia no ła otien el suceso sperà, co na mèdia de  tełespetadori e un share del 40,17%.

### Teatro
Inte el 1994 el scrive e interpreta a teatro el spetacoło *Fratelli d'Italia*, afiancà da Leonardo Pieraccioni e Carlo Conti.

So'l palcosenico, senpre dal 2001, el inisia na cołaborasion col regista Giampiero Solari e col cantante Paolo Belli, xa conponente del conpleso *Ladri di biciclette*: inte ła primavera del 2003 el interpreta el so primo ròło serio, de monsieur Jordain, inte el *[[Il borghese gentiluomo|Borghese gentiluomo]]* de Molière. Inte el 2007 el se exibise col spetacoło  *Faccio del mio meglio* e inte el 2011 el torna co *Panariello non esiste*.

Da febraro 2010 el porta in sena a teatro el spetacoło *Ogni maledetta domenica*, un esperimento de teatro a ła radio: łe oto serade previste del show, reałixà al teatro The Club de Roma, łe va in onda in direta radiofonega so łe frecuense de RTL 102.5; in sto novo łaoro Panariello prexenta na serie de novi personaxi afiancai ai clasici del so repertorio.

### El ritorno in TV a Mediaset
Durante i Mediaset Night 2011, ła tradisionałe serada inte ła cuała i vertici Mediaset prexenta łe novità del pałinsesto uutunałe ai investidori publicitari e a ła stanpa, Piersilvio Berlusconi ga anuncià l'ingreso in scuadra de Giorgio Panariello che łaorarà a Mediaset inte ła stajon 2011/2012. El so show, *[[Panariello non esiste]]*, parte cuindi el 5 de marso 2012, in prima serada so Canale 5. El show termena dopo cuatro apontamenti el 26 de marso 2012, risevendo otimi ascolti e critiche poxitive, ospitando anca, pontada par pontada, personaxi cofà Renato Zero, Claudio Baglioni, Joaquín Cortés, Martina Stella, Raffaella Carrà, Laura Pausini e tanti altri.

### Atività recenti e el novo ritorno in Rai
Inte l'utuno 2012 el torna a teatro col spetacoło *In mezzo@voi!*, incentà so l'atuałità e so łe novità dei cusìditi social network. El spetacoło va vanti co diverse date fin al marso del 2013. Inte el steso periodo el cominsia łe riprexe de *[[Un fantastico via vai]]* film direto e interpretà da Leonardo Pieraccioni, indove el recita tra i altri co Maurizio Battista, Serena Autieri, Massimo Ceccherini e Marco Marzocca: el film vien fora inte łe sałe inte el disenbre 2013, a ridoso de łe festività nadałisie.

El 12 de avril 2014 el xe ospite de ła tersa pontada del serałe de *[[Amici di Maria De Filippi|Amici]]* conduxesto da Maria De Filippi, andove el sarà da novo ospite el 27 de magio in ocaxion de ła pontada finałe.

El 16 de otobre 2014 ese inte łe sałe el film *[[...E fuori nevica! (film)|...e fuori nevica]]*, direto e interpretà da Vincenzo Salemme, co protagonisti oltre a Panariello Carlo Buccirosso, Maurizio Casagrande e Margareth Madè.

El 14 de febraro 2015 el xe ospite durante l'ùltema seràda del Festival de Sanremo conduxesto da l'amigo Carlo Conti, imitando Renato Zero co drìoman un monòłogo so l'atuałità; po' el riseve el *"Premio Città di Sanremo"*. El so intervento segna el pico d'ascolti de ła seràda, co scuaxi 15 miłion de spetadori.

Da disenbre del 2015, e par altri do ani, el torna in TV so Rai 1 col spetacoło *[[Panariello sotto l'albero]]*, indove el ripropone alcuni so personaji de suceso e alcune imitasion intra łe pì riusìe.

El 5 e 6 de setenbre 2016 el exordise  a l'Arena de Verona co Leonardo Pieraccioni e Carlo Conti col spetacoło "Pieraccioni, Conti e Panariello - Lo Show". Drìoman ghe sarà na tournée co tape inte i palasport de Assago, Roma, Firenze e Livorno.

El 7 de zugno del 2018 el ga conduxesto da piasa del Plebiscito de Napułi so Rai 1 *Pino è*, concerto speciałe in ricordo de Pino Daniele, morìo tre anni prima, a cui ga partesipà vari artisti de ła mùxica itałiana, tra cui Biagio Antonacci.

## Controversie
Inte el łujo del 2009 Panariello xe stà ogeto de na połemica połitega: alcuni abitanti del comune de Montignoso, sitadina indove el comico ga vivesto a łongo (e vive oncora ancùo durante i sìe mexi estivi), i ga prexentà na rechiesta formałe al sìndico al fin che no'l confarise al showman ła sitadinansa onoraria par ła cuała xera stà verxesto l'iter. El motivo xe ła decixion del comico de cołaborar come consułente co l'ałora sìndico de Prato Roberto Cenni, esponente de spico del sentrodreta toscan. Panariello ga smentìo l'acuxa de èsar un traditor połitego, sostegnendo de èsar de sànca ma retener superai i stecati ideołoxeghi, e el ga motivà ła so sielta come detada da na antiga amicisia, dao che Cenni, inprenditor e aministrador dełegà de ła Sasch, xera stà uno dei primi finansiadori dei so spetacołi.

## Premi

* '''Gran Premio Internasionałe del Spetacoło - "Tełegato"'''
** 2000 - "Personaxo rivełasion de l'ano"
* '''Premio TV - Premio regia tełevixiva'''
**2000 - "Personaxo rivełasion de l'ano"
**2002 - "Personaxo mascołin de l'ano"
* **Altri premi**
**2012 - Premio Coriandolo d'Oro della Fondazione Carnevale di Viareggio
**2015 - Premio Città di Sanremo

## Łibri
Inte el setenbre del 2008 xe usìo el so primo łibro *Non ti lascerò mai solo*, che conta ła storia de un omo che riese a canbiar vita e a scoèrxer i veri vałori de ła vita grasie a un cagnèto. El 26 de marso 2019 vien fora el so novo  łibro publegà da Mondadori dal titoło *Adesso tu*. Se trata de un romanxo co ceni autobiografeghi.

## Muxica
Panariello el xe anca un autore de canson, tra cui *Questa vita* (scrivesta co Massimo Miniati, chitarista dei Interno 31, e cantada anca in cubia co Giorgia a *[[Torno sabato]]*) e *Che Natale sei* (cantada insenbre a Petra Magoni).

Inte el 1988 el partesipa al projeto muxicałe disco dance "Mod. N.4" co *Judicta* e *Judicta II*; inte i do viniłi xe prexenti łe imitasion de Roberto Benigni e Francesco Nuti e ła voxe de papa Giovanni Paolo II.

Inte el 1989 el conparise inte el brano *Mussolini disco dance*, del grupo *Mod. n.4*, imitando ła voxe del Duce in una parodia de ła stòrega dichiarasion de guèra che ła deventa "dichiarasion de festa". El viniłe contien anca un monòłogo de Panariello.

Inte el 1992 vien fora un disco mix dove Giorgio canta na so version de *Il Cielo* so un łado mentre so chealtro łado na version dance co tute łe so imitasion e i so personaxi.

Inte el 1996 el publega el cd *Aria Fresca*, contegnente i brani muxicałi par ła trasmision omonema, cantà da Carlo Conti e Panariello steso, produxesto da Gianluca Sibaldi, Carlo Conti e Fernando Capecchi.

## Imitasion e parsonaji
Giorgio Panariello el ga imità numarozi parsonaji famozi e imaginari, tra cui Magic Alberta, Mario il bagnino, Merigo, Simone, Renato Zero, Lello Splendor, Nando, Ficus, la signora Italia, Naomo (parodia de Flavio Briatore), el becaro Pio Bove, Il Pierre del Chiticaca di Orbetello, Raperino, Bruschetta, Julio Iglesias, Alessandro Del Piero e Sirvano.

;Mario il bagnino
Uno tra i só personazi pì famozi el ze Mario, el bagnin del *Bagno Maria* de Forte dei Marmi, dove che'l łaora da senpre. Ła só datrora de łaor ła ze na serta Beatrice a cui, cuando che eła ła ło ciama, łu el responde "*Oh Bige, ghe dige??*". Ła só esclamasion tìpega ła ze "*Mariannagane!*". A ogni aparision Mario el se vanta de inprexe incredibiłi avegneste in mar, come salvataji de grupo o gare de ogni zènere vinte a man bassa. El só bomò el ze "*G'ho una determinata potenza ne' bracci non indifferente!*" El parsonajo el conparise anca inte'l film *[[Bagnomaria (film)|Bagnomaria]]*.

## Filmografia
### Sìnema
* *[[Albergo Roma]]*, regia di Ugo Chiti (1996)
* *[[Finalmente soli (film 1997)|Finalmente soli]]*, regia de Umberto Marino (1997)
* *[[Bagnomaria (film)|Bagnomaria]]*, regia de Giorgio Panariello (1999)
* *[[Al momento giusto]]*, regia de Giorgio Panariello (2000)
* *Chi?*, regia de David Mancori (2001)
* *[[Ti amo in tutte le lingue del mondo]]*, regia de Leonardo Pieraccioni (2005)
* *[[Notte prima degli esami - Oggi]]*, regia de Fausto Brizzi (2007)
* *[[SMS - Sotto mentite spoglie]]*, regia de Vincenzo Salemme (2007)
* *[[No problem (film)|No problem]]*, regia de Vincenzo Salemme (2008)
* *[[I mostri oggi]]*, regia de Enrico Oldoini (2009)
* *[[Sharm el Sheikh - Un'estate indimenticabile]]*, regia de Ugo Fabrizio Giordani (2010)
* *[[Natale in Sudafrica]]*, regia de Neri Parenti (2010)
* *[[Amici miei - Come tutto ebbe inizio]]*, regia de Neri Parenti (2011)
* *[[Un fantastico via vai]]*, regia de Leonardo Pieraccioni (2013)
* *[[...e fuori nevica! (film)|...e fuori nevica!]]*, regia de Vincenzo Salemme (2014)
* *[[Uno par tutti (film 2015)|Uno par tutti]]*, regia de Mimmo Calopresti (2015)

### Curtometragi
* *Più accecante della notte*, regia de Diego Bonuccelli (2016)

### Tełevixion

* *[[Tutti insieme all'improvviso]]*, regia de Francesco Pavolini - serie TV (Canale 5, 2016)
* *[[Romolo + Giuly: La guerra mondiale italiana]],* regia de Michele Bertini Malagrini - serie TV (Fox, 2018) – cameo
* *[[Pezzi unici]]*, regia de Cinzia TH Torrini - serie TV (Rai 1, 2019)

## Teatro
* 1992: *Quaderni a quadretti*
* 1993: *Vicini birichini*
* 1993: *Fratelli d'Italia*
*1994: *La legge ze ovale par tutti*
* 1995: *Panariello sotto l'albero*
* 1996: *Panariello sotto l'albero... un anno dopo*
* 1997: *Boati di silenzio*
* 1998: *Nuovi boati di silenzio*
* 1999: *Panariello Light*
* 2000: *Prove di uno show*
* 2001: *Panariello...chi?*
* 2002: *Panariello d'estate*
* 2002: *Chissà se sarà uno show*
* 2003-2004: *[[Il borghese gentiluomo]]*
* 2004: *Giorgio in scena*
* 2006-2007: *Faccio del mio meglio*
* 2008: *Del mio meglio Live*
* 2011: *Panariello non esiste*
* 2012-2013: *In mezz@voi!*
* 2014-2015: *Panariello sotto l'albero - Vent'anni dopo*
* 2016-2020: *Pieraccioni, Conti e Panariello - Lo Show*
* 2017: *Il Panariello che verrà*

## Tełevixion
* *[[Succo d'arancia]]* (Tełerejon Toscana, 1986-1989)
* *[[Vernice fresca (programa tełevisivo)|Vernice fresca]]* (Teleregione Toscana, 1989-1994)
* *[[Stasera mi butto (programa tełevisivo)|Stasera mi butto]]* (Rai 2, 1991) *<small>Concorrente <sup>Vincitore</sup></small>*
* *[[Aria fresca]]* (Telemontecarlo, 1995-1996)
* *[[Su le mani]]* (Rai 1, 1996)
* *[[Va ora in onda]]* (Rai 1, 1997)
* *[[Sanremo estate|Sanremo Estate]]* (Rai 1, 1999)
* *[[Torno sabato]]* (Rai 1, 2000)
* *[[Torno sabato|Torno sabato - La Lotteria]]* (Rai 1, 2001-2002)
* *[[Torno sabato|Torno sabato...e tre]]* (Rai 1, 2003-2004)
* *[[Ma il cielo ze sempre più blu (programa tełevixivo)|Ma il cielo ze sempre più blu]]* (Rai 1, 2004)
* *[[Festival de Sanremo 2006|Festival de ła Canson Itałiana de Sanremo]]* (Rai 1, 2006)
* *[[Panariello non esiste]]* (Canale 5, 2012)
* *[[Panariello sotto l'albero]]* (Rai 1, 2015, 2017)
* *[[Tale e quale show]]* (Rai 1, dal 2018) *<small>Giurato</small>*
* *[[Tale e quale show - Il torneo]]* (Rai 1, dal 2018) *<small>Giurato</small>*; *<small>Conduttore 2ª puntata</small>* (2020)
* *[[Tale e quale show|Tali e quali]]* (Rai 1, 2019) *Giurato*
* *Panariello, Conti, Pieraccioni - Lo Show* (Rai 1, 2020)
* *[[Amici Speciali|Amici Speciali - Con TIM insieme par l'Italia]]* (Canale 5, 2020) *Giurato*
**[[Lui ze peggio di me (programa tełevisivo)|Lui ze peggio di me]]* (Rai 3, 2021)

## Videoclip
* *[[Ancora qui (Renato Zero)|Ancora qui]]* de Renato Zero, direto da Alessandro D'Alatri (2009)

## Canpagne publicitarie
* Wii
* Wind
* World of Tanks

## Notasion


## Altri projeti

## Linganbi foresti